Laupäeval toimunud esimese Hiiumaa maratoni võitis ajaga 2:45.57 Mario Mustasaar. Teisena lõpetas Mustasaarega 34. kilomeetrini koos jooksnud Mart Andresson 2:51.01-ga. Kolmanda koha sai Rainis Venta 3:00.09-ga.
Jooksu võitja Mario Mustasaar oma tulemusega väga rahule ei jäänud, sest haiguse tõttu läbitud antibiootikumikuur andis veel tunda.
Parima naisena jõudis finišisse ajaga 3:27.09 Monika Irves. Talle järgnesid Viia Kaldam 4:22.59-ga ja Anne-Liis Leht 4:27.20-ga.
42,2 km pikkune trass kulges marsruudil Kõpu tuletorn - Jõeranna küla - Kõpu tuletorn. Jõeranna külas rada pöördus ja kulges tuldud teed mööda tagasi. Kokku lõpetas maratoni 30 jooksjat.
Toimetaja: Taavi Libe
Allikas: Jooksuportaal